Maart | 2012 | rondomtaliedraai
Die kursus wat ek doen is in werklikheid 'n beginnerskursus wat jou leer om jou kamera ten volle te benut. Dis nie vir professionele fotograwe of vir die kommersiële gebruik van foto's nie. Die klem is op die persoon en die kamera as enigste hulpmiddel. Die gebruik van Photoshop word baie sterk ontmoedig.
Ek het 'n ernstige probleem met horison lyne wat heeltyd na regs kantel. Ek dink dit moet 'n ernstige breindefek hê , want dit lyk altyd vir my reg – en ek gee regtig aandag as die grid lyne, maar as ek by die rekenaar kom is dit maar weer skeef. Ek is glad nie Photoshopvaardig nie, maar ek kan darem nou al my horisonne reguit trek. Ek het darem al bietjie rondgespeel en deel graag die met jou die volgende foto:
Posted in Uncategorized and tagged Fotografie, Photoshop. Bookmark the permalink.
Ek het met 'n skok besef dat ek regtig nie foto's van ma's met 'n kind het nie – daar sal iets aan gedoen moet word.
Posted in Uncategorized and tagged Fotografie, Wednesday Song Title Interpretation. Bookmark the permalink.
Posted on Maart 27, 2012 by rondomtaliedraai
Baie dankie weereens vir al jou insette met die vorige opdrag. Omdat daar soveel belangstelling was, neem ek die vry moedigheid om die volgende een ook met jy te deel. Ek het nog nie baie planne nie, so ek sal bly wees as daar planne is wat jy kan deel.
1. 'n Opgestelde Komposisie
2. Lineêre horisontale en vertikale perspektief
3. Verminderde grootte deur afstand
4. Mense as skaal-verwysing
Ek het Maankind belowe om 'n eierbraaibroodijie te plaas. Dis nie 'n wonderlike foto nie, maar jy kan my op die oomblik min van die broodjies vertel. My grootste probleem was dat die brood gebrand het voor die eier gaar was. Die hartjie-idee het na die eerste een gewaai, daarna het 'n vierkant gevolg en daarna die sirkel. Hier het ek eers die eier half gaar gemaak en toe die brood opgesit. Hehehehe… weer onder die indruk gekom van my kook onvermoë.
Posted in Uncategorized and tagged braai eierbroodjie, Fotografie, grootteen afstand, komposisie, mense as skaalverwysing, Perpektief. Bookmark the permalink.
Posted on Maart 26, 2012 by rondomtaliedraai
Baie dankie vir elkeen se bydrae met my foto-opdrag. Ek het bewyse van die meeste van jou voorstelle, maar het op die einde tog 'n finale keuse gemaak. Ek het ook vir my mentor van die blog vertel en hy het met belangstelling jou kommentaar gelees.
TERUGVOERING : WERKOPDRAG 42
Foto 1 – Deel van die Geheel – Heel ongewoon en nogal interessant. Die beligting wat jy gebruik het laat eintlik die tekstuur baie mooi na vore kom. Die tekstuur is dan ook die sterkste eienskap van hierdie foto. Net `n wenk – jy kon met die groen takkie `n interessante diagonaal getrek het wat ook die agtergrond in `n teenoorgestelde diagonaal sou gooi.
Foto 2 – Gryp die Oomblik – Jy moes omtrent `n moeilike keuse maak en volgens jou blog het jy darem ook heelwat hulp gehad met jou keuse. `n Lekker lewendige en spontane foto met genoeg kleur en kontras. Om `n oomblik aan te gryp by kinders sny altyd dieper want hulle ontwikkel so vinnig dat jy amper van dag tot dag `n ander mens het om mee te werk.
Foto 3 – Raam in `n Raam – Ten spyte van al jou avonture het jy hier darem `n goeie foto gekry. Die toneel buite die raam kan heeltemal vereenselwig word met die raam self.
Beligting en fokus is puik en gaan gepaard met goeie sinvolle kontras. Let op hoeveel die wit muur daar heel agter bydra tot die lekker gevoel van diepte in die toneel. Netjies gedoen.
Foto 4 – Vreemde Invalshoek – So `n foto trek gewoonlik aandag. Ek dink dit is omdat mense nooit regtig onder `n boom gaan staan en opkyk na sy loof nie. Dan besef hulle nie altyd hoe veel mooi hulle gewoonweg uitmis totdat hulle na so `n foto kyk nie. Baie lyne wat van die kante af inloop om die oog vas te hou binne die kern van die foto. Ek weet hoe moeilik dit is om eweredige beligting te kry by so `n foto en jy het dit heel goed hanteer.
Posted in Uncategorized and tagged Fotografie, Fotografie wenke., komposisie, Opdrag kommentaar. Bookmark the permalink.
Posted on Maart 25, 2012 by rondomtaliedraai
Uit Vroegherfs NP van Wyk Louw
Ek leer die laaste tyd baie van agterlig. Hierdie is een van my gunsteling foto's maar dit was net toevallig dat die agterlig hier goed gewerk het. Ek het bv. Saterdag 'n rugbyspannetjie afgeneem waar as ek nie so luis was om 'n paar tree te loop die probleem uitgestryk sou wees.
Dis is 'n mot wat 'n middagslapie weg van die herfssonnetjie neem.
In die laatmiddag son verkleur alles na die ryk kleure. 'n Ideale tyd vir fotografie soos ek verneem. 'n Jong vrou waarvoor ek skool gehou het, het vertel dat dat die modelle altyd met fotosessie gewedywer het om laaste te wees omdat hulle geweet het hoe vleiend die lig is.
Posted in Uncategorized and tagged agterlig., Fotografie, herfs, Vroegherfs NP van wyk Louw. Bookmark the permalink.
Posted on Maart 24, 2012 by rondomtaliedraai
Ek weet nie of ek vir iemand moet inlig en of mens sommer net mag deelneem nie, maar hier is my inskrywing.
Posted in Uncategorized and tagged Fotografie, heining, hek, Weekly photo challenge : Through. Heanertsburg. Bookmark the permalink.